Na podlagi 58. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb) Skupna občinska uprava občin v Spodnjem Podravju, Mestni trg 1, Ptuj, objavlja javni natečaj za zasedbo prostega uradniškega delovnega mesta

**VIŠJI referent V SKUPNI OBČINSKI UPRAVI OBČIN V SPODNJEM PODRAVJU**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* končano najmanj višje strokovno izobraževanje/višja strokovna izobrazba oz. višješolsko izobraževanje (prejšnje)/višješolska izobrazba (prejšnja) - **področje izobrazbe: 061 – informacijske in komunikacijske tehnologije (ITK);**
* najmanj 3 leta 6 mesecev delovnih izkušenj;
* opravljeno obvezno usposabljanje za imenovanje v naziv;
* znanje uradnega jezika;
* državljanstvo Republike Slovenije;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti, in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino, v primeru da ima kandidat univerzitetno izobrazbo ali visoko strokovno izobrazbo s specializacijo oziroma magisterijem znanosti.

Izbrani kandidat bo moral najpozneje v enem letu od sklenitve pogodbe o zaposlitvi opraviti usposabljanje za imenovanje v naziv, predpisano v skladu z 89. členom ZJU.

Delovno področje:

* zagotavljanje delovanja operacijskih sistemov in aplikacij, komunikacijskih sistemov ter drugih orodij,
* vodenje enostavnejših evidenc in priprava informacij na njihovi podlagi,
* priprava enostavnejših analiz, informacij, poročil in drugih gradiv,
* nudenje pomoči uporabnikom informacijskega sistema (navodila, namestitve, nadgradnje, odpravljanje napak),
* koordiniranje dela z zunanjimi izvajalci,
* enostavnejša servisna in vzdrževalna opravila,
* skrbništvo informacijskih sistemov,
* koordinacija in pomoč uporabnikom pri delu od doma,
* nadzor delovanja omrežja,
* opravljanje drugih nalog podobne zahtevnosti po odredbi nadrejenega.

Prijava mora vsebovati:

1. **obrazec za prijavo**, ki je priloga tega javnega natečaja in iz katerega mora biti razvidno:

* izpolnjevanje pogoja glede zahtevane izobrazbe (razvidna mora biti stopnja in smer izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena);
* izpolnjevanje pogoja glede zahtevanih delovnih izkušenj (opis naj vsebuje navedbo delodajalca, skupen čas trajanja dela, kandidat naj navede datum (dan, mesec, leto) sklenitve in datum (dan, mesec, leto) prekinitve delovnega razmerja pri posameznemu delodajalcu, ter kratko opiše delo, ki ga je opravljal pri tem delodajalcu);
* izpolnjevanje pogoja o opravljenem usposabljanju za imenovanje v naziv (če ga je kandidat opravil);

1. **izjavo** kandidata, da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

1. **izjavo, da za namen tega natečajnega postopka dovoljuje Skupni občinski upravi občin v Spodnjem Podravju pridobitev podatkov iz prejšnje točke iz uradne evidence**.

V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

Zaželeno je, da obrazec za prijavo vsebuje tudi kratek življenjepis ter da kandidat v njem poleg formalne izobrazbe navede tudi druga znanja in veščine, ki jih je pridobil.

Izbrani kandidat bo delo na delovnem mestu višji referent opravljal v nazivu višji referent II, z možnostjo napredovanja v višji naziv višji referent I. Z izbranim kandidatom bo sklenjeno delovno razmerje za nedoločen čas, s polnim delovnim časom in štirimesečnim poskusnim delom.

Izbrani kandidat bo delo pretežno opravljal v prostorih Mestne občine Ptuj, Mestni trg 1, 2250 Ptuj ter po potrebi tudi v prostorih Skupne občinske uprave v Spodnjem Podravju in na naslednjih občinah: Občini Dornava, Dornava 135/a, 2252 Dornava, Občini Podlehnik, Podlehnik 9, 2286 Podlehnik, Občini Zavrč, Goričak 6, 2283 Zavrč in Občini Žetale, Žetale 4, 2287 Žetale, skladno s vsakoletnim potrjenim programom dela.

Kandidati pošljejo pisne prijave s prilogami v zaprti ovojnici **z označbo**: **»za javni natečaj višji referent, št. zadeve 110-3/2025«**, **na naslov**: Skupna občinska uprava občin v Spodnjem Podravju, Mestni trg 1, 2250 Ptuj, in sicer **v roku 8 dni** po objavi na spletni strani Skupne občinske uprave občin v Spodnjem Podravju ter na Zavodu RS za zaposlovanje. Za pisno obliko prijave se šteje tudi elektronska oblika, poslana **na elektronski naslov**: [**obcina.ptuj@ptuj.si**](mailto:obcina.ptuj@ptuj.si), pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni v roku 90 dni. Obvestilo o končanem izbirnem postopku bo objavljeno na spletnih straneh Skupne občinske uprave občin v Spodnjem Podravju, <http://www.sou-info.si/>.

Informacije o izvedbi javnega natečaja daje Mojca Pišek na tel. številki: 02 748 29 44.

V besedilu javnega natečaja uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

Številka: 110-3/2025

Datum: 21. 1. 2025

Skupna občinska uprava

občin v Spodnjem Podravju